**Naziv škole: Osnovna škola Vladimir Nazor Budinščina**

**Adresa: Budinščina 18c, 49 284 BUDINŠČINA**

**Žiro račun**: HR3923600001101430594

**Tel:** 049 459 113

**Ravnateljica**: Renata Kreber- Mikšaj

**Voditelji:** Gordana Simeunović, pedagoginja, Andreja Satmari, knjižničarka, Mirela Duktaj, učiteljica likovne kulture, Zoran Kuljak, učitelj Tehničke kulture

**Učenici**: članovi Likovne grupe: L. Čavec, L. Hajduk, P. Kucljak, K. Petrinić, P. Salaj, M. Vizir i Mladih tehničara:M. Antolić, D. Babok, P. Božić Handžić, D. Čavec, K. Hruškar, J. Mačešić, M. Matijek, L. Petrač, članovi ekoloških grupa , ostali učenici i djelatnici škole

**Naziv projekta:** Čarobnom stazom u svijet čitanja

(uređenje okoliša škole: izrada taktilno-osjetilne staze i male (priručne)

knjižnice na otvorenom)

**Uvod:**

Život u prekrasnom zagorskom krajobrazu bogatstvo je samo po sebi! Škola, smještena na vrhu brežuljka, na sjeveru gleda goru Ivančicu, na istoku polja, crkvu svetog Josipa, brežuljke Gornjeg Kraljevca i kapelicu svetog Benedikta, a na jugu mjesto Budinščinu.

Mirno, spokojno i tiho- sve je tu… Voćnjak s mirisom domaćih jabuka, park sa šuštavom bjelogoricom i postojanom crnogoricom, vrt: bobičasti, povrtnjak, ljekovitog i začinskog bilja, vodeni… „Zelena učionica“ koja čeka svoje đake i jedna klupica, sama… Čarobnom stazom raznolikih oblika i strukture dolaze joj mali i veliki da u zagrljaju začudnih mirisa, boja i zvukova prolistaju, pročitaju neku novu slikovnicu ili knjigu… Možda i prvi susret s knjigom, možda i želja za novim spoznajama, možda ostvarivanje kakvog sna, a možda samo dokoličarenje…Što god, mi smo ostvarili svoj cilj!

**Cilj:** Dio školskog voćnjaka učiniti ugodnim mjestom za boravak učenika i mještana: učenje, čitanje, igru, zabavu i druženje.

**Zadaće:**

-učenici daju prijedloge za izgled staze, likovno oblikuju i sudjeluju u izradi taktilno-osjetilne staze

-učenici likovno oblikuju, izrađuju i održavaju „kućicu“ za knjige (priručnu knjižnicu na otvorenom)

-učenici prepoznaju vrijednost okoliša u kojem borave, oblikuju ga i brinu se za njega

-učenici i mještani u slobodno vrijeme borave u pedagoško-didaktičkom i ekološki prihvatljivom okruženju

-učenici i ostali korisnici otvorenog prostora škole potiču se na susret s pisanom riječi, na čitanje i učenje u prirodnom okruženju

-učenici se uključuju u projekt Izvan granica ( Izvan granica je projekt knjižnice i čitaonice Grada Preloga uz potporu Ministarstva kulture i medija s ciljem stvaranja mreže Malih slobodnih knjižnica Hrvatske)

**Način realizacije:**

* + - * **Izrada osjetilno-taktilne staze**:

-učenici daju prijedloge za izgledu pojedinih dijelova osjetilno-taktilne staze;

-učenici uz pomoć učiteljice likovne kulture likovno oblikuju izgled staze;

- učenici uz pomoć učitelja, pomoćnog i tehničkog osoblja izrađuju pojedine dijelove staze

( pravokutnih oblika: motiv- trava- motiv-trava);

* + - * **Izrada i održavanje priručne „knjižnice“ na otvorenom:**

-učenici izrađuju „kućica“ za knjige (malu, priručnu knjižnicu na otvorenom) i dopunjavaju doniranim slikovnicama, časopisima i knjigama

Osjetilno taktilna staza vodila bi od škole, pokraj vrta i „zelene učionice“, do klupice kraj koje bi bila postavljena mala priručna knjižnica („kućica“ s ponuđenim knjigama, slikovnicama i časopisima).

Namjera nam je da u ovom prekrasnom okruženju pružimo (prvenstveno) djeci i mladima susret s pisanom riječi (slikovnicama, knjigama, časopisima…), kojih je, iskustveno gledano, premalo u domovima naših učenika.

**Nužni resursi:**

-ljudski: Tim za kvalitetu, Likovna grupa, grupa Mladih tehničara, ekološke i druge grupe izvannastavnih aktivnosti, učitelji, učenici, tehničko osoblje škole, roditelji, mještani, lokalna sredina;

-financijski: sredstva osnivača, školske zadruge Mašlinek , donacije;

- okolinski: vanjski prostor škole

**Vrijeme ostvarivanja**: proljeće 2022.

**Način vrednovanja:**

-uključenost učenika, učitelja, ostalih djelatnika, roditelja i mještana

-interes i motivacija za aktivnosti

-iskoristivost prostora i ponuđenih sadržaja

-interes za slikovnice, knjige, časopise iz male priručne „knjižnice“

-prezentnost putem medija i web stranica škole i Općine

- uključenost Škole u mrežu Malih slobodnih knjižnica Hrvatske.

Budinščina, 26.10.2021. Ravnateljica: Renata Kreber-Mikšaj



   

